ترامپ‌دان آمریکا مئدیاسینا گوناهلاندیرما
آمریکا‌نین پرزیدنتی دونالد ترامپ، آمریکان مئدیاسینی، باره‌سینده یالان خبر آپارماقلا گوناهلاندیریب.
ترامپین توئیتر حسابین‌دان وئردیگی آچیقلامادا، آنا جریان آمریکا مئدیاسی‌نین اونونلا باغلی دایم "یالان خبرلر" یاییدیغینی ساووناراق،
" یالان خبر مئدیاسی چوخ ایش گؤرور. ایقتیصادیات و دیگر ساحه‌لردکی اوغوروموزا باخمایا‌راق بو خبر شبکه‌سی‌نین یوزده 91ی حاقیمدا منفی (یالان) خبر وئریر. سبب کورلانمیش وضعیتده مئدیا ایله ایشلمک اوچون بو قدر چالیشیریق کی؟ آککردیتاسیونلاری گئری می آلساق"؟ ایفاده‌لرینی ایستیفاده ائتدی.
آککردیتاسیون موضوعسون‌داکی آچیقلاماسی دقت‌لری چکن ترامپ، خصوصیله سی.ان.ان، واشینگتون پوست، ان.بی.سی و نیویورک تایمز کیمی لیبرال آمریکان مئدیاسین‌دان تنقید توپلادی.
آمریکا سی. ان. ان کانا‌لی ترامپین سؤزلری‌نین قبول ائدیلمز اولدوغونو مدافعه ائدرکن، ترامپین وظیفه‌یه گلن‌دن بو یانا مئدیا ایله پروبلم‌لر یاشادیغینا دقتی چکدی.
ترامپین بعضی مئدیا اورقان‌لاری‌نین، یا دا بعضی موخبیرلرین آککردیتاسیون لغو ائتمگی داها اوّل ده دوشوندوگو ادعا ائدیلن خبرده، بونون چوخ یانلیش بیر آددیم اولاجاغی قید ائدیلیب.
دیگر طرف‌دن، مسئله ایله باغلی توئیتر حسابین‌دان بیر آچیقلاما ائدن آغ ائو موخبیرلری درنکی ده ترامپین سؤزلرینه اعتراض گؤستردی.
آغ ائو سؤزچوسو سارا سندرز ایسه گونده‌لیک مطبوعات بریفینگینده موضوعیلا باغلی سوال‌لاری،
بوگون سیزین قارشینیزدا دایانیب سوال‌لارینیزی جاوابلان‌دیریرام. عینی شکیلده باشقان ترامپ دا داها ایکی ساعت اوّل مطبوعات نماینده‌لری‌نین سوال‌لارینی جوابلان‌دیریردی. بیز، مئدیایا سون درجه آچیق بیر آغ سارای و مطبوعات آزادلیغینی مدافعه ائدیریک. آنجاق بعضی یالان خبرلر حقیقتن چوخ چیرکین." شکلینده جواب وئردی.
8  نوامبر 2016داکی پرزیدنت سئچیم‌لرینی قازاندیغی دؤوردن اعتباراً اساس آخین آمریکان مئدیاسی موباحیثه‌لر یاشایان و توئیتر حسابین‌دان تئز-تئز مئدیا تنقید ائدن ترامپ، حاقین‌داکی خبرلرین چوخونون "یالان معلومات" اولدوغونو مدافعه ائدیر و بو خبرلری حاضیرلایان مئدیا قروپ‌لارینی دوروست اولماماقلا اتهام ائدیر.
